Kültéri ház kis routerekhez | uc-free.hu - informatika és hálózatok
Kültéri ház kis routerekhez
Proci — 2008, november 4 - 14:50
A házba - méretéből fakadóan - az MR3201a vagy Fonera méretű mini routernél nagyobb berendezés nem fér bele.
Ötletes megoldás, hogy a routert fejjel lefelé kell beszerelni. Így a gyári kis méretű antennánál nagyobb is feltekerhető a routerre, legfeljebb alul kilóg. Így nem tud beázni a berendezés, és ez a fontos.
A ház sajnos egy kicsit kicsinek tűnik ahhoz, hogy egy normál méretű gyári Power Over Ethernet adaptert is mellé lehessen szerelni. Hacsak a router alá be nem fér a POE splitter doboza, de az meg azért nem volna szerencsés, mert pont ott van az antenna is. Az antenna közvetlen közelébe tenni a POE egység fém házát nem volna tanácsos.
Ez elég nagy hiányosság, hiszen pont az lenne az értelme a külső háznak, hogy távolabbi kültéri területre is kihelyezhessük a routert. Egy burkolat nélküli panelen megvalósított Power Over Ethernet splitter talán - ha nem is könnyen - de bele szerelhető.
A kültéri házat 12.17 Euro + szállítási költség áron lehet beszerezni a Confero24 webáruházban. Rendelhető még a Open-Mesh webshopjában is, de onnan több mint 50 USD a szállítás, ezért ezt senkinek sem ajánlom.